**Merivälja Kooli Hoolekogu koosoleku protokoll nr. 7**

**15. aprill Zoom keskkond**

Koosolekul osalesid

Hoolekogu liikmed:

Lembe Levo

Kristiina Püttsepp

Külli Kroon

Silver Fokin

Tõnis Liinat

Kristin Elis Torpel

Puudus:

Erik Vest

Külalised:

Greta Ammer

Tiina Randma Liiv

Kadri Saluri

Marge Aedna

1. **Õpetajate kvalifikatsioon ja selle tõstmine**.

Lühike ülevaade. Merivälja Kooli õpetajate kvalifikatsiooni ja selle tõstmisega seonduvat on põhjalikult kirjeldatud Merivälja kooli arengukavas, hetkel on arengukava Haridusametis läbivaatamisel. Hetkeseisuga on Merivälja Koolis magistrikraadiga pedagooge 71 %, ülejäänud õpetajatel on bakalaureusekraad, mõned nendest on asunud magristrikraadi omandama, õpingute staadium on väga erinev, kaks õpetajat on oma magistriõpingutega lõpusirgel. On ka üksikud keskharidusega õpetajad.

Hoolekogus arutati võimaluse üle jälgida, et kvalifikatsiooninõuded oleks maksimaalselt täidetud just põhiainete õpetajatel: matemaatikas, füüsikas, keemias, eesti keeles. Eriti kriitilised on just 6. ja 9. klass tasemetööde ja lõpueksamite pärast. On loomulikult ka väga häid õpetajaid kellel ei ole magistrikraadi. Füüsika III kooliastmele on väga keeruline olnud õpetajat leida.

1. **Personali värbamise strateegia ja tegevuskava**.

Lühike ülevaade. Värsket kirjalikku reeglistikku Merivälja Koolil pole, on olemas küll vana konkursi korraldamise kord. Värbamise strateegia on järgnev: lähtutakse vajadusest ja paindlikkuse printsiibist. Merivälja Koolis on oluline tähelepanu pöörata värbamisel koormuse kombineerimisele – kool on väike ja kõik õpetajad ei pruugi siin oma koormust täis saada. Koolis on neid õpetajaid, kellel on nädalas täpselt 21 tundi, on ka neid kellel 25 tundi. Osad õpetajaid on samal ajal ka teistes koolides ja seega on Merivälja Koolis osakoormusega ainult. Paindlik koormus on osadel õpetajatel ka seoses õpingutega.

Käesoleval õppeaastal on olnud keerulisem reedene koolipäev koormuste jaotuse osas erikokkulepete tõttu, aga uuest õppeaastast on seis parem.

Viimase kahe aasta konkursside kogemus on, et teatud erialadel ongi vähe kandidaate, meie kooli kandideerijatel on probleemiks kooli asukoht, siia on keeruline tulla kesklinnast või mõnest teisest linnaosast bussiga. Transpordiühendus on kindlasti üks miinus. Kui on meie piirkonna õpetaja, siis on jällegi Viimsi vald konkurendiks. Samas õppekeskkond on meil jällegi ümbruskonna tõttu väga hea. Seda on ka siiski positiivse poole pealt välja toodud. Noor õpetaja tuleb hea meelega Merivälja Kooli tööle. Positiivsena on toodud välja ka seda, et kool on muutumas tervikuks, kollektiiv on hea, tahetakse olla osa koolielust.

1. **Muud küsimused.**

**Igaaastane kõrvitsate kasvatamine.**

Kõrvitsate kasvatamise kampaania ikka jätkub ka sellel aastal sõltumatult eriolukorrast.

Saadetakse välja info kooli poolt, et kellel huvi, siis saab seemneid tellida ka kontaktivabalt poodidest.

**9. klasside aktus**.

16. aprillil on koolile laekunud juhtnöörid Haridusametilt ja Haridus-Teadusministeeriumilt. Kindel on see, et õpilaskogunemised jäävad kindlasti ära vähemalt jaanipäevani. Eksamid jäävad ära. Eksamiteks ettevalmistust aga ei katkestata. Arutluse all on olnud nii videoaktus kui ka muud alternatiivsed võimalused. Kindlasti saavad kõik õpilased oma tunnistused õigeaegselt kätte (vajadusel kontaktivabalt) sest tunnitusi on vaja sisseastumiseks gümnaasiumisse.

**Lasteaia ehituse ja bussiliiklus Meriväljal.**

Infoks. TTÜ-ga on olnud juttu isesõitvatest bussidest Meriväljal, aga hetkel see projekt seisab. Hoolekogu soovib lasteaia piirkonna ühistranspordi teemadel kaasa rääkida ja palub Kõivu tee liikluskorralduse projekti, et saaks seda vaadata ja arvamust avaldada.

Tõnis Liinat annab hoolekogu juhile teada, millal toimub järgmine kohtumine.

Seoses eriolukorraga on ka Hoolekogu töö plaanid kevadel muutunud. Järgmiste teemadena tulevad arutlusele: huviringide olukord (13.01 hoolekogust), kuidas see aasta alustanud huviringidel läks (eriolukorra eelselt muidugi)? Plaan on välja selgitada, kui palju sellel õppeaastal toimuvatest huviringidest on hästi täitunud ja toimusid, kuidas järgmise õppeaasta eel ja alguses maksimaalselt vajalikku infot huviringide kohta lapsevanematele ja lastele kommunikeerida.Liiklusturvalisusega jätkatakse samuti sügisel.

Protokollis

Kristiina Püttsepp